Vanagutni keel
Vanagutni keel oli põhjagermaani keel, mida räägiti Ojamaa saarel. Erinevus vanapõhja keele idapõhja murretest (vanarootsi ja vanataani murre) on niivõrd suur, et seda peetakse eraldi keeleks või vanapõhja keele murdeharuks. Sõnatüvi "gut" tähistab goote ning sageli arvatakse, et keelel on sarnasusi gooti keelega. Sarnasuse parimaks näiteks peetakse seda, et mõlemas keeles nimetati täiskasvanud ja noort lammast samamoodi. Õpetlased Elias Wessén ja Dietrich Hofmann oletavad, et vanagutni keel on gooti keelega kõige lähedamalt seotud keel.